કોર્પોરેશન દ્વારા આગામી પાંચ વર્ષ માટે ડોર ટુ ડમ્પની કામગીરી સોંપવા બાબતનાં નવાં ટેન્ડર બહાર પડતાં વિવાદો ઊઠ્યા હતા. એક સામા‌િજક સંસ્થાએ ટેન્ડરની શરતોને જોતાં આ કામગીરીમાંથી પોતાનો એકડો નીકળી જાય છે તેવી હાઇકોર્ટમાં રજૂઆત કરતાં સમગ્ર મામલો કોર્ટ આધીન થયો હતો, જેના કારણે હાઇકોર્ટે ટેન્ડરની શરતો યથાવત્ રાખીને આ સામા‌િજક સંસ્થા જેવી સંસ્થાઓને જે તે વોર્ડની કામગીરી કરતા કોન્ટ્રાક્ટર સાથે સાંંકળી લેવાનો તંત્રને આદેશ આપ્યો હતો.